**দময়ন্তী জোশী** (৫ই সেপ্টেম্বর ১৯২৮ – ১৯শে সেপ্টেম্বর ২০০৪) ছিলেন একজন বিখ্যাত ভারতীয় শাস্ত্রীয় নৃত্যশিল্পী, যিনি প্রধানত কত্থক নৃত্যের শিল্পী হিসেবে পরিচিত। তিনি ১৯৩০-এর দশকে ম্যাডাম মেনকার ট্রুপে নাচ শুরু করেছিলেন, যা বিশ্বের অনেক জায়গায় ঘুরে নৃত্য পরিবেশন করত। তিনি জয়পুর ঘরানার সীতারাম প্রসাদের কাছ থেকে কথক শিখেছিলেন এবং খুব অল্প বয়সেই একজন দক্ষ নৃত্যশিল্পী হয়েছিলেন এবং পরে লখনউ ঘরানার আছন মহারাজ, লাচ্চু মহারাজ এবং শম্ভু মহারাজের কাছ থেকে প্রশিক্ষণ নেন। সেইজন্যে জয়পুর এবং লখনৌ- উভয় ঘরানার কত্থক নৃত্যেই তার দক্ষতা ছিল।

১৯৫০ এর দশকে ম্যাডাম মেনকার ট্রুপ থেকে বের হয়ে তিনি স্বাধীনভাবে নৃত্য পরিবেশন শুরু করেন এবং ১৯৬০ এর দশকে খ্যাতি অর্জন করেছিলেন। এর পরে তিনি মূলত নৃত্যগুরু রূপেই মনোনিবেশ করেন এবং মুম্বাইয়ে নিজের নৃত্য প্রশিক্ষনশালায় প্রশিক্ষণ দেওয়া শুরু করেন।

তিনি ১৯৬৮ সালে নৃত্যের জন্য সংগীত নাটক আকাদেমি পুরস্কার এবং ১৯৭০ সালে পদ্মশ্রী পুরস্কার লাভ করেন।উত্তরপ্রদেশের লখনৌতে কথক কেন্দ্র পরিচালক ছিলেন। দীর্ঘদিন।.

প্রাথমিক জীবন ও প্রশিক্ষণ
-------------------------

দময়ন্তী ১৯২৮ সালে মুম্বইয়ের একটি হিন্দু পরিবারে জন্মগ্রহণ করেন; এরপর তিনি জেনারেল ডাঃ সাহেব সিং সোখী এবং তাঁর স্ত্রী লীলা সোখী (বিবাহপূর্বে রায়) এর পরিবারে বেড়ে ওঠেন; পরবর্তীকালে লীলাদেবী ম্যাডাম মেনকা নামে পরিচিত হন।. মেনকা তার নিজের সন্তানকে হারানোর পরে দময়ন্তীকে দত্তক নেওয়ার সিদ্ধান্ত নিয়েছিলেন কিন্তু দময়ন্তীর জন্মদাত্রী মা বতসলা জোশী তার মেয়েকে স্বত্বত্যাগ করে দত্তক দিতে রাজি না হওয়াতে, তারা উভয়ে যৌথ অভিভাবক হতে রাজি হন।. মেনকার ট্রুপে ভ্রমণ করার সময়েই দময়ন্তী পণ্ডিত সীতারাম প্রসাদের কাছ থেকে কত্থকের প্রশিক্ষণ নিতে শুরু করেন। দশ বছর পরে, যখন তিনি ১৫ বছ্রের কিশোরী, ইউরোপীয় বড় শহরগুলিতে নৃত্য পরিবেশন করতে শুরু করেন। সোখী পরিবারের মাধ্যমেই দময়ন্তীর প্রথাগত পড়াশোনাও শুরু হয়। ম্যডাম মেনকার ট্রুপে, তার সমসাময়িক নৃত্যশিল্পী ছিলেন শিরিন ভাজিফদার, পার্সি বংশোদভূত একজন শাস্ত্রীয় নৃত্যশিল্পী.

তিনি মুম্বইয়ের শ্রী রাজরাজেশ্বরী ভারত নাট্য কলামন্দিরে প্রথম ছাত্র ছিলেন, যেখানে তিনি গুরু টি। কে। মহালিঙ্গম পিলাইয়ের অধীনে থেকে ভারত নাট্যম শিখতেন।

কর্মজীবন
--------

১৯৫০-এর দশকের মাঝামাঝি থেকে, দময়ন্তী নিজেকে সফল একক কথক নৃত্যশিল্পী হিসাবে প্রতিষ্ঠিত করেছিলেন; এইসময়েই তিনি অন্যান্য পণ্ডিতদের কাছ থেকে প্রশিক্ষণ নিয়েছিলেন। তার গুরুদের মধ্যে রয়েছেন লখনৌ ঘরানার আছন মহারাজ, লাচু মহারাজ এবং শম্ভু মহারাজ এবং জয়পুর ঘরানার গুরু হীরালাল। তিনি প্রথম শিল্পী যিনি কত্থক নৃত্যে পোশাক হিসাবে "শাড়ি" প্রবর্তন করেছিলেন।

তিনি খায়রাগড়ের ইন্দিরা কলা বিশ্ববিদ্যালয় এবং লখনউয়ের কথক কেন্দ্রেও কথক শেখাতেন। তার কাজের স্বীকৃতি স্বরূপ ১৯৬৮ সালে সঙ্গীত নাটক অকাদেমি পুরস্কার এবং ১৯৭০ সালে পদ্মশ্রী পুরস্কার ভূষিত হন।

তিনি ১৯৭১ সালে ভারত সরকারের ফিল্মস বিভাগ কর্তৃক কথক সম্পর্কিত তথ্যচিত্রটিতে প্রদর্শিত হয়েছিলেন। এছাড়াও ১৯৭৩ সালে হুকুমাত সারিন পরিচালিত "দময়ন্তী জোশী" নামে আরও একটি চলচ্চিত্র নির্মিত হয়েছিল, যা ছিল তার উপর আধারিত। [] 

২০০৪-এর ১৯শে সেপ্টেম্বর মুম্বাইয়ের দাদারে নিজের বাসভবনে শেষ নিঃশ্বাস ত্যাগ করেন এই বিখ্যাত কত্থকশিল্পী।

সাহিত্যকর্ম
-----------

* 'ম্যাডাম মেনকা ১৯৮৯ তে সঙ্গীত নাটক অকাদেমি দ্বারা প্রকাশিত []
* *'রিডিসকভারিং ইন্ডিয়া, ইন্ডিয়ান ফিলোসফি লাইব্রেরিঃ কত্থক ড্যান্স থ্রু এগেস' -প্রজেশ ব্যানার্জি এবং দময়ন্তী জোশী দ্বারা লিখিত এবং কসমো প্রকাশনী দ্বারা ১৯৯০ সালে প্রকাশিত। []*

আরও দেখুন
---------

* কত্থক নৃত্যশিল্পীদের তালিকা

তথ্যসূত্র
---------

1. ↑  Gassner, John; Edward Quinn (২০০২)। *The Reader's Encyclopedia of World Drama*। Courier Dover Publications। পৃষ্ঠা 453। আইএসবিএন 0-486-42064-7।
2. ↑  Kothari, Sunil (১৯৮৯)। *Kathak, Indian classical dance art*। Abhinav Publications। পৃষ্ঠা 188।
3. ↑  Massey, p. 64
4. ↑  Banerji, Projesh (১৯৮৩)। *Kathak dance through ages*। Humanities Press। পৃষ্ঠা 45।
5. 1 2  "TRIBUTE: A life of intricate rhythms"। *The Hindu*। ১৮ সেপ্টেম্বর ২০০৫। [*স্থায়ীভাবে অকার্যকর সংযোগ*]
6. ↑  Menon, Rekha (১৯৬১)। *Cultural profiles, (Volume 2)*। Inter-National Cultural Centre। পৃষ্ঠা 17।
7. ↑  Giants Who Reawakened Indian Dance  ওয়েব্যাক মেশিনে আর্কাইভকৃত ২১ ফেব্রুয়ারি ২০২০ তারিখে, Kusam Joshi, 2011, Hinduism Today, Retrieved 5 September 2016
8. ↑  Lakshmi, C. S.; Roshan G. Shahani (১৯৯৮)। *Damayanti, Menaka's daughter: a biographical note based on the Visual History Workshop, February 15, 1998 Issue 8 of Publication (SPARROW)*। SPARROW। পৃষ্ঠা 11।
9. 1 2  Lakshmi, C.S. (৭ নভেম্বর ২০০৪)। "A life dedicated to dance"। *The Hindu*। ২৫ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।
10. ↑  Kothari, Sunil (৩ অক্টোবর ২০১৭)। "Remembering Shirin Vajifdar – Pioneer in All Schools of Dance"। *The Wire*। সংগ্রহের তারিখ ৪ অক্টোবর ২০১৭।
11. ↑  "Life dedicated to dance"। *The Hindu*। ৩ জানুয়ারি ২০০৩। ২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১০।
12. ↑  Massey, Reginald (১৯৯৯)। *India's kathak dance, past present, future*। Abhinav Publications। পৃষ্ঠা 29। আইএসবিএন 81-7017-374-4।
13. ↑  "Padma Awards"। Ministry of Communications and Information Technology। ১০ জুলাই ২০১১ তারিখে মূল থেকে আর্কাইভ করা।
14. ↑